送湖州覺化主
作者：釋慧空
朝代：宋

paragraphs: 佛子汝知世界海，有等世界多寶藏。
於中凡聖情非情，靡不皆依此寶住。
或取而有爲慳貪，或捨而亡爲孤露。
有亡取捨紛其懷，是皆未知真寶所。
佛子汝宜入世間，開示人人令自悟。
求心不有法本無，令此寶藏自然至。
善諸一身寶不增，散之萬有寶猶故。
以此奉供天人師，佛子是名真供養。